[{"text_idx": "#000002", "text": "Ta\u0308nu vahepealsele koroonapausile on ma\u0308rkamatult Unitedi viimasest kaotusest mo\u0308o\u0308dunud juba u\u0308le viie kuu. Ole Gunnar Solskjaeri mehed ei leidnud viimati vastuseid 22. jaanuaril Burnleyle, kes Old Traffordilt 2:0 vo\u0303iduga minema jalutas."}, {"text_idx": "#000003", "text": "Olles na\u0308dalavahetusel Inglismaa karikavo\u0303istluste veerandfinaalis alistanud Norwichi lisaajal 2:1, on Solskjaeri meeskond istumas 14-ma\u0308ngulise kaotusteta seeria peal, mis on klubi parim pa\u0308rast Jose Mourinho esimest aastat hooajal 2016/17, mil vahemikus november-jaanuar pu\u0308siti ja\u0308rjest kaotuseta 17 ma\u0308ngu."}, {"text_idx": "#000004", "text": "Seeria on uhke, ent vo\u0303ib arvata, et Unitedi fa\u0308nnidel on praegu siiski seis selline, kus u\u0308ks silm naerab ja teine nutab. 31 vooru ja\u0308rel teenitud 49 punkti ta\u0308histab klubi halvimat saaki pa\u0308rast hooaega 1990/91 ja selleks, et jo\u0303uda oma mulluse punktiarve (66) kordamiseni peab meeskond edaspidi pea ilmeksimatult ma\u0308ngima \u2013 vo\u0303imalikust 21-st on vaja saada 17 silma."}, {"text_idx": "#000005", "text": "Pausilt ha\u0308sti va\u0308lja tulnud Brighton on samal ajal vaid kolme punkti kaugusel enda eelmise hooaja saavutusest (36). Meeskond vo\u0303is vahepealsel ajal hirmuga vaadata oma ja\u0308releja\u0308a\u0308nud ma\u0308ngude kalendrit, aga u\u0308ks suur on juba uppi lo\u0308o\u0308dud (2:1 alistati Arsenal) ja liigasse pu\u0308simaja\u0308a\u0308mine on ka\u0308ega katsutav."}, {"text_idx": "#000006", "text": "Graham Potteri hoolealused la\u0308hevad ta\u0308na kindlasti suure enesekindlusega ma\u0308ngule peale ning head tulemust on soosimas ka ajalugu \u2013 ko\u0303ik senised viis Premier League\u2019i mats\u030ci nende meeskondade vahel on lo\u0303ppenud kodumeeskonna vo\u0303iduga."}, {"text_idx": "#000007", "text": "Kas ajalooline muster ja\u0308tkub vo\u0303i suudab United taaskord kaotust va\u0308ltida, saab vaadata ta\u0308na kell 22.05 algavas otseu\u0308lekandes TV3 Sport vo\u0303i Go3 vahendusel."}, {"text_idx": "#000011", "text": "Eesti tiimid u\u0308ritavad Balti ka\u0308sipalliliigas kohama\u0308ngudeks parimaid asetusi saada"}]